આ બંને મેચ એકલા રાશિદ ખાને પલ્ટી દીધી છે. પહેલા ટી-20 પછી 5 જૂનની રાતે રમાયેલ બીજી ટી20માં પણ રાશિદે બાંગ્લાદેશને ધોબી પછાડ આપી છે. રાશિદે આ મેચમાં પણ આક્રમક બોલિંગના તેવર દેખાડતા 4 ઓવર નાખી 4 વિકેટ ઝડપી હતી અને માત્ર 12 જ રન આપ્યા હતા. રાશિદની બોલિંગ જોઇને લાગતું હતું કે તે બાંગ્લાદેશ પર ગુસ્સો કાઢી રહ્યો છે. હવે તો એ વાત સાચી પણ લાગે છે કેમ કે રાશિદે ખુદ કહ્યું કે આજકાલ તેનો મૂડ ઠીક નથી. કારણ કે તે ઘણા સમયથી ઘરથી દૂર છે. તે ગેમમાં એટલો બિઝી છે કે ગત વર્ષે IPL બાદ તે ઘરે જ જઈ શક્યો નથી.